34ኛው የአፍሪካ ህብረት ሥራ አስፈጻሚዎች ምክር ቤት ስብሰባ መካሄድ ተጀምሯል
34ኛው የአፍሪካ ህብረት ሥራ አስፈጻሚዎች ምክር ቤት ስብሰባ በአዲስ አባባ መካሄድ ጀምሯል፡፡ጉባኤው በዋናነት በስደተኞች፤ በስደት ተመላሾችና በተፈናቃዮች ዙሪያ ትኩረቱን እንደሚያደርግ ተገልጿል፡፡በአፍሪካ በአጠቃላይ ከዚህ ጉዳይ ጋር በተያያዘ 22 ሚሊየን ዜጎች ችግር ላይ መሆናቸው የሚነገር ሲሆን ለእነዚህ ችግሮች ደግሞ በአፍሪካ ያለው ደካማ የአስተዳደርና የመሪነት ሥራ በዋናነት ተጠቅሷል፡፡ ጉባኤው ለሁለት ቀናት የሚካሄድ ሲሆን ከቀናት በኋላ ለሚካሄደው 32ኛው የአፍሪካ ህብረት የመሪዎች ጉባኤ አጀንዳ ያስቀምጣል ተብሎ ይጠበቃል፡፡ 